ДЛЪЖНОСТНА ХАРАКТЕРИСТИКА НА ДЛЪЖНОСТТА:

ФРИЗЬОР

Клас по НКПД: Персонал, зает с услуги за населението, търговията и охраната

Код по НКПД 51412001

**I. ДЛЪЖНОСТНИ ЗАДЪЛЖЕНИЯ**

**1. Характеристика на работата:**

Отговаря на потребностите от предоставяне на фризьорски услуги (подстригване, боядисване, сешоар, прическа).

**2. Задължения:**

* Посреща и обслужва клиентите с приветливо, добронамерено и позитивно поведение.
* Да бъде в максимална степен полезен на клиентите:
  + дава пълна информация за услугите, които се предлагат в салона;
  + предлага им варианти за използване на продуктите с цел предоставяне на оптимален избор.
* Следи модните тенденции в областта на коафьорството и използваните козметични препарати и професионално консултира клиентите.
* Работи внимателно и сръчно, като използва обезопасени инструменти (добре наточени ножици, чисти гребени и четки), електрически уреди.
* Използва чисти и дезинфекцирани кърпи и други индивидуални материали, които сменя след всеки клиент.
* Поддържа работното помещение чисто, подредено и проветрено.
* Манипулациите по боядисване и други, свързани с използването на химикали, извършва в обособени за целта помещения.
* Спазва инструкциите за здравословни и безопасни условия на труд, задължителни за този вид дейност.
* Следи за наличието на консумативи и при намаляване на количествата прави поръчка.
* При получаване на поръчаната стока следи за срок на годност, здравина на опаковката.
* Събира и предоставя информация за търсените от клиентите услуги и своевременно уведомява управителя на салона.
* Изготвя актуален ценоразпис на предлаганите в салона услуги, който поставя на видно място.
* След приключване благодари на всеки клиент и го изпраща с усмивка и покана за ново посещение.
* След приключване на работния ден изключва всички електрически уреди от мрежата, почиства, подрежда и проветрява работното помещение. Измива и почиства фризьорските инструменти. При необходимост ги дезинфекцира.
* Спазва всички задължения при изпълнение на възложената работа, съгласно чл. 126 от КТ.
* Спазва Правилника за вътрешния трудов ред на салона.
* При необходимост е на разположение и в извънработно време.
* Спазва фирмения стил на обличане – работно облекло, лични предпазни средства и приличен външен вид.
* Познава и спазва вътрешната нормативна уредба на салона – инструкциите за безопасна работа, критериите за добро обслужване на клиентите, процедурите за ефективно осъществяване на фризьорската дейност и др.
* Повишава професионалната си квалификация.

**II. ОСНОВНИ ОТГОВОРНОСТИ**

* Качеството на извършената услуга.
* Коректно и вежливо обслужване на клиентите.
* Добре подреден и поддържан салон.
* Опазване на оборудването и инструментариума.
* Работа с изправни инструменти и електрически уреди.
* Наличието на точен и актуален ценоразпис.
* Създаване на постоянни клиенти.
* Неизпълнението на задълженията си.
* Предаване на недостоверна информация към ръководството.
* Неизпълнение на заповеди и разпоредби, издадени от управителя на салона.
* Разкриване на фирмена тайна пред други лица.
* Запазване доброто име на салона.

**III. ПОДЧИНЕНОСТ, ВРЪЗКИ И ВЗАИМООТНОШЕНИЯ**

1. Длъжността е подчинена на: управителя на салона

2. Длъжността ръководи: фризьори-стажанти

3. Вътрешни взаимоотношения: Има служебни контакти с колеги в салона, управител на салона.

4. Външни: Контактува с клиенти, доставчици и контролни органи.

**IV. ПРАВА**

1. Взема самостоятелни решения в рамките на дадените му пълномощия.

2. Прави предложения пред прекия си ръководител за подобряване на дейността.

3. Изисква и получава информация, необходима за изпълнението на задълженията си.

4. Изисква осигуряване на изправни инструменти и уреди, използвани в ежедневната работа.

**V. КРИТЕРИИ ЗА ОЦЕНЯВАНЕ НА ТРУДОВОТО ПРЕДСТАВЯНЕ**

1. Липса на рекламации и недоволни клиенти.

2. Следене на новите тенденции в коафьорството и прилагането им.

3. Поддържане на изискуемата, съгласно стандартите, хигиена в салона.

4. Своевременно предадена вярна и точна информация към управителя на салона.

5. Срочно изпълнение на поставените от прекия ръководител задачи.

**VI. ИЗИСКВАНИЯ ЗА ЗАЕМАНЕ НА ДЛЪЖНОСТТА**

1. Образование: Средно специално образование или завършен специализиран курс по фризьорство

2. Професионален опит: Наличие на професионален опит в областта на фризьорството

3. Специални умения:

- прилагане на съвременни техники в областта на коафьорството

- владеене на чужди езици: не се изисква

4. Личностни изисквания към изпълнителя и поведенчески характеристики:

- емоционална устойчивост;

- съобразителност;

- отговорност;

- инициативност;

- лоялност;

- оперативност;

- неподкупност;

- честност.

5. Други специфични изисквания:

- специализации в областта на коафьорските умения.

- изключително добре развити умения за общуване и коректно отношение към колегите и клиентите.

- умения за справяне с конфликтни ситуации.

- високо чувство за отговорност.

- умения за самостоятелна работа и работа в екип.

- умение за поемане на лична отговорност.

**VII. УСЛОВИЯ НА ТРУД И ПРОИЗВОДСТВЕНА СРЕДА:**

1. Специфични условия на труд: Използване на работно и специално облекло и лични предпазни средства при работа на обекта, съобразно действащото законодателство.

2. Режим на труд и почивка: Съобразно организацията на труд в правилника за вътрешния трудов ред.

3. Битови придобивки и привилегии: Съобразно нормативната уредба и условията по колективния трудов договор.

**VIII. СИСТЕМА ЗА РАБОТНАТА ЗАПЛАТА**

Основно трудово възнаграждение и допълнително заплащане, прието на база вътрешнофирмената система за възнаграждение.

Изменения и допълнения в настоящата длъжностна характеристика се извършват по реда на нейното утвърждаване.

Изготвил: Утвърдил:

Запознат съм с длъжностната характеристика и екземпляр от нея ми е връчен.

Служител:

Дата: Подпис: